**ACORD DE COLABORARE**

**PENTRU DEZVOLTAREA INFRASTRUCTURII DE AFACERI ȘI ORGANIZAREA ÎN PARTENERIAT A EVENIMENTELOR DE PROMOVARE A MEDIULUI DE AFACERI LOCAL**

**încheiat între**

**Consiliul raional Ungheni, Primăria municipiului Ungheni, Filiala Ungheni a Camerei de Comerț și Industrie a Republicii Moldova și ZEL „Ungheni – Business”**

***2024***

#### **Consiliul Raional Ungheni** – reprezentat de către domnul **Dionisie TERNOVSCHI,**

#### **Primăria municipiului Ungheni** - reprezentată de către domnul **Vitalie VRABIE**,

#### **Filiala Ungheni a Camerei de Comerț și Industrie a Republicii Moldova** – reprezentată de către domnul **Dorin BUDEANU** și

#### **ZEL “Ungheni – Business”** – reprezentată de către doamna **Natalia IEPURAȘ**, denumite în continuare *Părți,*

#### în vederea dezvoltării potențialului economic al raionului, îmbunătățirii condițiilor economice și de reglementare a activității de întreprinzător din regiune, eficientizării climatului investițional și de afaceri la nivel local, exprimă convingerea că

#### *crearea unui cadru administrativ, juridic și operațional în temeiul căruia părțile vor stabili modalitatea de cooperare interinstituțională;*

#### *consolidarea eforturilor pentru dezvoltarea infrastructurii de afaceri, promovării oportunităților de afaceri, susținerii producătorilor locali, derulării unor programe de dezvoltare, realizării în comun a unor lucrări, servicii sa proiecte de interes public local;*

#### *oferirea posibilității de conexiune dintre producători și consumatori, accesului la produse tradiționale;*

#### *promovarea brand-urilor și organizarea evenimentelor destinate mediului de afaceri local,*

#### pot contribui la dezvoltarea economică și sporirea atractivității localităților din raionul Ungheni drept pol de creștere și atracție a vizitatorilor și investitorilor.

Fiind sigure de faptul că această nouă formă de cooperare va contribui la diversificarea relațiilor dintre Părți,

Au convenit următoarele:

### OBIECTIVELE ACORDULUI

* 1. Toate Părțile recunosc importanța majoră de soluționare în comun a problemelor de dezvoltare socio-economică a comunităților, necesitatea de a conjuga eforturile pentru impulsionarea dezvoltării economice locale și convin la o conlucrare mutuală în scopul atingerii obiectivelor prezentului Acord, în special ceea ce vizează următoarele aspecte:

1. Conjugarea eforturilor pentru realizarea de studii, diagnoze și cercetări, elaborarea documentelor de politici locale (strategii, programe) de dezvoltare economică echilibrată, cu impact reciproc avantajos pentru mediul urban și rural;
2. Dezvoltarea cooperării economice în comun, identificarea unor soluții viabile, inițierea și implementarea unor proiecte cu beneficii economice comune bazate pe produse, servicii și avantaje competitive și specializare inteligentă a raionului;
3. Crearea unui climat investițional favorabil și ecosistem antreprenorial benefic dezvoltării afacerilor, cu o atenție sporită pentru fortificarea următoarelor elemente:

* infrastructură (telecomunicaţii, transport, logistică, energie, apă și canalizare, management al deșeurilor, etc);
* infrastructură de afaceri (ZEL, parcuri/platforme industriale, logistice, piețe comerciale, centre de incubare, etc.);
* servicii de stat;
* servicii oferite de terți ( suport financiar, instituții de cercetare, consultanță, etc);
* politici locale orientate spre dezvoltarea mediului de afaceri;
* capital uman și dezvoltarea lui (instituţii educaţionale, instruire specifică antreprenorială, formare duală, târguri ale locurilor de muncă, etc);
* rețele, ONG-uri de profil și alte forme de asociere ( cooperative, clustere, etc).

1. Cooperarea în atragerea unor investiții majore, dezvoltarea direcțiilor noi de cooperare în afaceri în scopul realizării proiectelor de modernizare complexă a raionului, care vizează stimularea dezvoltării economice locale;
2. Sprijin reciproc pentru identificarea și accesarea fondurilor nerambursabile în perspective implementării proiectelor în raionul Ungheni;
3. Suport în dezvoltarea întreprinderilor în contextul procesului de integrare europeană și sprijinirea stabilirii de relaţii bilaterale dintre agenţii economici din raionul Ungheni cu cei externi, prin prisma Acordurilor de cooperare existente;
4. Inițierea și sprijinirea rețelelor/ platformelor de comunicare între agenţii economici;
5. Promovarea agenților economici din raion în cadrul evenimentelor din țară și străinătate;
6. Participarea comună la misiuni economice/reuniuni diplomatice și de afaceri/vizite solicitate de către reprezentanți ai ambasadelor/consulatelor;
7. Asigurarea suportului logistic pentru organizarea activităților și evenimentelor comune la nivel de raion, crearea posibilităților de promovare a producătorilor locali, organizarea de târguri și expoziții tematice;
8. Coordonarea activităților în scopul atingerii altor obiective comune.

### OBLIGAȚIILE PĂRȚILOR

* 1. Părțile, în limita competențelor funcționale, vor coopera activ în vederea implementării și realizării acțiunilor/proiectelor comune specifice și vor duce la îndeplinire obligațiile asumate, cu respectarea principiului transparenței și cu maximă eficiență.

2.2. Părţile vor mobiliza resursele financiare și umane de care dispun, în vederea aducerii la îndeplinirea obligațiilor asumate și vor asigura sprijinul reciproc. Astfel, anual, Părțile vor elabora un plan de acțiuni și vor identifica/aloca resurse financiare.

2.3. Părțile vor constitui un grup mixt de lucru, în vederea asigurării logisticii și elaborării unui plan comun de lucru.

2.4. Părțile vor promova, pe toate căile de comunicare, evenimentele derulate în comun și se vor implica activ în realizarea obiectivelor prezentului Acord.

### DISPOZIȚII FINALE

* 1. Prezentul Acord se încheie pentru o perioadă nedeterminată.
  2. Modificările și completările prezentului Acord se vor perfecta în formă scrisă, prin acordul comun al Părților.
  3. Pe parcursul prezentei cooperări, Părțile vor acționa întotdeauna cu bună credință, sprijinindu-se reciproc în vederea realizării obiectivelor propuse.
  4. Părțile se obligă să asigure confidențialitatea datelor, informațiilor și documentelor de care au cunoștință sau vor avea cunoștință, ca urmare a derulării prezentului Acord.
  5. Orice diferend apărut cu privire la interpretarea sau aplicarea prezentului Acord se va soluționa amiabil de către Părţi, pe calea negocierilor directe, la nivelul reprezentanților legali ai părților sau prin persoanele împuternicite de aceștia.
  6. Prezentul Acord este semnat în mun. Ungheni, la data de 2024, în patru exemplare originale, câte unul pentru fiecare parte, ambele având aceeași putere juridică.

|  |  |
| --- | --- |
| **Consiliul Raional Ungheni**  **Președinte,**  **Dionisie TERNOVSCHI\_\_\_\_\_\_\_\_\_\_\_\_\_\_\_\_\_** | **Primăria municipiului Ungheni**  **Primar,**  **Vitalie VRABIE\_\_\_\_\_\_\_\_\_\_\_\_\_\_\_\_\_\_\_\_\_** |
| **Filiala Ungheni a Camerei de Comerț și Industrie a Republicii Moldova**  **Director,**  **Dorin BUDEANU \_\_\_\_\_\_\_\_\_\_\_\_\_\_\_\_\_\_\_\_** | **ZEL Ungheni - BUSINESS**  **Administrator,**  **Natalia IEPURAȘ\_\_\_\_\_\_\_\_\_\_\_\_\_\_\_\_\_\_\_\_\_** |