**NOTA DE FUNDAMENTARE**

**la proiectul**

**“***Cu privire la aprobarea Acordului de colaborare*

*între Consiliul raional Ungheni, Primăria municipiului Ungheni,*

Filiala Ungheni a Camerei de Comerț *și Industrie a Republicii Moldova* *și ZEL „Ungheni – Business” “*

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul documentului a fost elaborat de Secția Economie și Reforme, cu consultarea și implicarea directă a părților semnatare: Primăria municipiului Ungheni, ZEL Ungheni - Business, Camera de Comerț și Industrie a Republicii Moldova, filiala Ungheni. |
| **2. Condițiile ce au impus elaborarea proiectului actului normativ** |
| *2.1. Temeiul legal sau, după caz, sursa proiectului actului normativ* |
| Proiectul actului normativ a fost elaborat din proprie inițiativă pentru consolidarea eforturilor comune orientate spre dezvoltare economică, atragere a investițiilor și promovare a producătorilor autohtoni.. |
| *2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative* |
| Actualmente, municipiul Ungheni și comunitățile din raion sunt ținta a unui șir de acțiuni-pilot, inclusiv în domeniul economic. De asemenea, se conturează conceptul de pol regional, care atrage tot mai mulți investitori și vizitatori. Prin stabilirea unui cadru de colaborare interinstituțională se dorește sinergizarea eforturilor și resurselor pentru valorificarea tuturor oportunităților existente într-un mod colaborativ, asigurarea unei dezvoltări economice durabile și sporirea atractivității regiunii. |
| **3. Obiectivele urmărite și soluțiile propuse** |
| *3.1. Principalele prevederi ale proiectului și evidențierea elementelor noi* |
| Prin adoptarea actului normativ, se urmărește atingerea următoarelor obiective: crearea unui cadru administrativ, juridic și operațional în temeiul căruia părțile vor stabili modalitatea de cooperare interinstituțională, consolidarea eforturilor pentru dezvoltarea infrastructurii de afaceri, promovării oportunităților de afaceri, susținerii producătorilor locali, derulării unor programe de dezvoltare, realizării în comun a unor lucrări, servicii sa proiecte de interes public local; oferirea posibilității de conexiune dintre producători și consumatori, accesului la produse tradiționale; promovarea brand-urilor și organizarea evenimentelor destinate mediului de afaceri local.  Principalul livrabil care se urmărește este stabilirea unei agende anuale comune, resurselor necesare și aportului fiecărei părți întru atingerea obiectivelor propuse. |
| *3.2. Opțiunile alternative analizate și motivele pentru care acestea nu au fost luate în considerare* |
| Nu este cazul. |
| **4. Analiza impactului de reglementare** |
| *4.1. Impactul asupra sectorului public* |
| Prin implementarea prezentului acord se dorește crearea unui cadru clar de colaborare interinstituțională dintre părțile semnatare, stabilirea unei agende comune și implicarea resurselor disponibile pentru atingerea obiectivelor stabilite. |
| *4.2. Impactul financiar și argumentarea costurilor estimative* |
| Costurile necesare pentru punerea în aplicare a actului propus spre aprobare vor fi suportate de părți în baza agendei comune anuale, din contul bugetelor locale, resurselor partenerilor, donatorilor, sponsorilor. |
| *4.3. Impactul asupra sectorului privat* |
| Proiectul actului are un impact direct asupra sectorului privat prin urmărirea scopului de a crea condițiile necesare și un ecosistem antreprenorial prietenos mediului de afaceri. |
| *4.4. Impactul social* |
| Prezentul acord prevede realizarea acțiunilor în scopul dezvoltării economice a raionului Ungheni, cu un impact pe termen mediu și lung asupra gradului de ocupare a forței de muncă, asupra nivelului de salarizare, asupra sănătății și securității în muncă, asupra nivelului sărăciei, asupra accesului la servicii sociale, educaționale și culturale, asupra încadrării tinerilor în muncă, stimulării învățării pe tot parcursul vieții.  ***4.4.1. Impactul asupra datelor cu caracter personal***  Deși documentul nu prevede în mod expres prelucrarea datelor cu caracter personal, conform punctului 3.4. din acord Părțile se obligă să asigure confidențialitatea datelor, informațiilor și documentelor de care au cunoștință sau vor avea cunoștință, ca urmare a derulării acordului.  ***4.4.2. Impactul asupra echității și egalității de gen***  Prezentul proiect nu are impact asupra fenomenelor de discriminare pe motiv de gen, etnie, vârstă, etc. |
| *4.5. Impactul asupra mediului* |
| Realizarea acțiunilor în cadrul acordului prevede parțial un impact asupra mediului pe termen scurt, mediu și lung. Părțile vor tinde să ia în considerare factorii de influență asupra calității mediului, precum: utilizarea resurselor naturale, a resurselor regenerabile și neregenerabile; reducerea emisiilor de gaze cu efect de seră; poluare și deșeuri; biodiversitatea și conservarea ecosistemelor; impactul asupra comunităților umane; economia circulară și reciclarea; consumul de energie, eficiența și performanța energetică; alte aspecte de mediu. |
| *4.6. Alte impacturi și informații relevante* |
| Prezentul acord, având drept scop principal creșterea economică durabilă, are și influență indirectă asupra mai multor domenii: educație, sănătate, asistență socială, etc. |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională |
| Actul corespunde ODD stipulate în Agenda 2030 a Uniunii Europene, și anume ODD 8 Munca decentă și creștere economică, ODD 9 Industrie, inovare și infrastructură, ODD 11 Orașe și comunități durabile. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este cazul |
| **6. Avizarea și consultarea publică a proiectului actului normativ** |
| Proiectul actului a fost avizat pozitiv de părțile semnatare. |
| **7. Concluziile expertizelor** |
| Actul corespunde cu legislația în vigoare a Republicii Moldova și nu prezintă risc în sine în acte de corupție. |
| **8. Modul de încorporare a actului în cadrul normativ existent** |
| Nu este cazul |
| **9. Măsurile necesare pentru implementarea prevederilor proiectului actului normativ** |
| Conform prevederilor acordului, anual, părțile vor stabili agenda comună, vor stabili capacitățile de competență, materiale, umane și financiare necesare implementării acordului. |