Anexa nr. 1

**NOTA DE FUNDAMENTARE**

**la proiectul Cu privire la aplicarea proiectului în cadrul**

**Programului Interreg NEXT Bazinul Mării Negre,**

**Apelul 2**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Petre Violeta, Centrul de Resurse și Atragere a Investițiilor |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Proiectul de decizie respectă prevederile actelor normative și legislative actuale și este elaborat în vederea implementării Legii nr. 239 din 13.11.2008 privind transparența în procesul decizional și Legii nr. 100 din 22.12.2017 cu privire la actele normative. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| În conformitate cu art.43(1) b) al Legii nr.436-XVI din 28 decembrie 2006 privind administrația publică locală, Legea nr.397 -XV din 16 octombrie 2003 privind finanțele publice locale,  având în vedere că, la 29 martie 2024 pînă la 28 iunie 2024, fost lansat Apelul 2 de proiecte în cadrul Programului Interreg NEXT Bazinul Mării Negre, ţinând cont de importanţa dezvoltării şi consolidării relaţiilor de parteneriat şi colaborare transnațională, Centrul de Resurse şi Atragerea Investiţiilor a Consiliului Raional a elaborat proiectul de decizie ”Cu privire la aplicarea proiectului în cadrul Programului Interreg NEXT Bazinul Mării Negre, Apelul 2”. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Scopul proiectului de decizie este acceptarea aplicării proiectului BSB01055 – BIO-PROTECT - Enhancing the environment’s conservation level through green energy and biodiversity protection in order to reduce pollution in the Black Sea Basin (BSB01055 – BIO-PROTECT Creșterea nivelului de conservare a mediului prin energie verde și protecția biodiversității pentru a reduce poluarea în bazinul Mării Negre) la Apelul 2 de proiecte în cadrul Programului Interreg NEXT Bazinul Mării Negre. |
| 3.2. Opțiunile alternative analizate și motivele pentru care acestea nu au fost luate în considerare |
| Nu este aplicabil |
| **4. Analiza impactului de reglementare** |
| 4.1. Impactul asupra sectorului public  Impactul pe termen lung al proiectului va consta în atragerea și valorificarea investițiilor Uniunii Europene în raionul Ungheni, beneficiarii finali fiind cetăţenii locuitori ai raionului Ungheni. |
| 4.2. Impactul financiar și argumentarea costurilor estimative  Condițiile proiectelor cu finanțare europeană prevăd co-finanțarea beneficiarului cu 10 % din costul total al proiectului |
| 4.3. Impactul asupra sectorului privat  Sectorul privat ar putea beneficia în urma participării agenților economici la procedurile de achiziționare a unor servicii specifice, conform cererii de finanțare |
| 4.4. Impactul social  Impactul social este important, deoarece va crește gradul de informare a cetățenilor / elevilor cu privire la rolul protecției mediului i pentru protecția biodiversități  4.4.1. Impactul asupra datelor cu caracter personal  Datele cu caracter personal, listele participanților vor servi drept suport doar la raportare și nu vor fi afișate nicăieri  4.4.2. Impactul asupra echității și egalității de gen  La proiect vor participa în egală măsură femei și bărbați, astfel respectându-se egalitatea de gen |
| 4.5. Impactul asupra mediului  Proiectul va avea impact pozitiv, deoarece este în sine un proiect de protejare a mediului- Îmbunătăţirea indicatorilor de mediu și conservarea biodiversității din regiune |
| 4.6. Alte impacturi și informații relevante |
| Dezvoltarea parteneriatelor transfrontaliere va contribui la sporirea oportunităților de accesare a fondurilor UE și dezvoltarea acțiunilor de dezvoltare durabilă a raionului Ungheni, cât și promovarea acestuia pe plan transnațional. |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională  [Agenda 2030 pentru dezvoltare durabilă](https://sdgs.un.org/2030agenda) (care include cele 17 ODD mondiale și cele 169 de ținte aferente), [Acordul de la Paris privind schimbările climatice](https://unfccc.int/process-and-meetings/the-paris-agreement?gad_source=1&gclid=EAIaIQobChMItKXlvaOyhQMVdkJBAh2XBghkEAAYASAAEgIKIfD_BwE) și[Cadrul de la Sendai pentru reducerea riscurilor de dezastre](https://www.undrr.org/publication/sendai-framework-disaster-risk-reduction-2015-2030) |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| **6. Avizarea și consultarea publică a proiectului actului normativ** |
| În scopul respectării prevederii Legii nr. 239 din 13.11.2008 privind transparența în procesul decizional și Legii nr. 100 din 22.12.2017 cu privire la actele normative, anunțul cu privire la inițierea elaborării proiectului deciziei precum și anunțul cu privire la consultări publice inclusiv și proiectul de decizie cu toate explicațiile de rigoare a fost plasate pe pagina web [www.crungheni.md](http://www.crungheni.md) a Consiliului raional Ungheni.  Proiectul de decizie se prezintă comisiilor de specialitate pentru avizare pentru a se propune Consiliului raional pentru examinare și adoptare în ședință. |
| **7. Concluziile expertizelor** |
| Proiectul de decizie ”Cu privire la aplicarea proiectului în cadrul Programului Interreg NEXT Bazinul Mării Negre, Apelul 2”, corespunde normelor legale. |
| **8. Modul de încorporare a actului în cadrul normativ existent** |
| Proiectul de decizie a fost elaborat în conformitate cu art.43(1) b) al Legii nr.436-XVI din 28 decembrie 2006 privind administrația publică locală, Legea nr.397-XV din 16 octombrie 2003 privind finanțele publice locale |
| **9. Măsurile necesare pentru implementarea prevederilor proiectului actului normativ** |
| Impactul pe termen lung al proiectului va consta în atragerea și valorificarea investițiilor Uniunii Europene în raionul Ungheni și îmbunătăţirea indicatorilor de mediu și conservarea biodiversității din regiune, beneficiarii finali fiind cetăţenii locuitori ai raionului Ungheni. Dezvoltarea parteneriatelor transfrontaliere va contribui la sporirea oportunităților de accesare a fondurilor UE și dezvoltarea acțiunilor de dezvoltare durabilă a raionului Ungheni, cât și promovarea acestuia pe plan transnațional. |

**Șefa Centrul de Resurse**

**și Atragere a Investițiilor Violeta PETRE**