1. Proiect
2. **CONSILIUL RAIONAL UNGHENI**
3. **Decizie**
4. ***nr. \_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_2024***

*Cu privire la modificarea contractului de locațiune*

*nr.02/2024 din 01.02.2024 încheiat între*

*Consiliul raional Ungheni și Agenția Teritorială*

*de Asistență Socială Centru-Vest*

În temeiul art. 1251, 1280 al Codului Civil al Republicii Moldova nr.1107 din 06.06.2002, art. 43 alin.(1) lit.c) d) Legii privind administrația publică locală nr.436 din 28.12.2006;

art.9, alin h) al Legii nr.121 din 04.05.2007 privind administrarea şi deetatizarea proprietăţii publice; art.13 al Legii bugetului de stat Nr.418 din 22.12.2023 *Anexa nr.9*;

Deciziei Consiliului Raional Ungheni nr. 2/7 din 30.01.2024 cu privire la darea în locațiune a unor încăperi; punctul 6.1. din Contractul privind locațiunea nr.02/2024 din 01.02.2024 încheiat între Consiliul raional Ungheni și Agenția Teritorială de Asistență Socială Centru-Vest;

Avînd în vedere demersul Agenției Teritoriale de Asistență Socială Centru-Vest, nr. 449 din 10.07.2024, prin care se solicită prelungirea contractului de locațiune,

Consiliul raional Ungheni

**D E C I D E:**

1. Se modifică prevederile p.1.3 din Contractul privind locațiunea nr.02/2024 din 01.02.2024 încheiat între Consiliul raional Ungheni și Agenția Teritorială de Asistență Socială Centru-Vest, prin prelungirea termenului contractului de locațiune cu *5 luni*, începînd cu *,,01” august 2024 pînă la ,,31” decembrie 2024,* pentru încăperile cu suprafața de 148,7m2 situate în clădirea cu nr. cadastral 9201106101.01, amplasată pe str.Națională 9.
2. Cuantumul plăților pentru chirie, servicii comunale și necomunale, vor fi actualizate pentru o perioadă de 5 luni.
3. Se împuternicește președintele raionului Ungheni, să semneze Acordul adițional la contractual nominalizat.
4. Controlul asupra executării prezentei decizii se atribuie dlui Dionisie Ternovschi, președintele raionului Ungheni.
5. Preşedintele şedinţei \_\_\_\_\_\_\_\_\_\_\_\_\_\_\_\_\_\_\_\_\_\_

*Contrasemnează:*

Secretara Consiliului raional Rodica LIŢCAN

Şefa Secției juridice şi resurse umane Valentina PASCARU