1. Proiect
2. **CONSILIUL RAIONAL UNGHENI**
3. **Decizie**
4. ***nr. \_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_2024***

*Cu privire la acceptarea primirii bunurilor*

*imobile amplasate în municipiul Ungheni*

*din proprietate de stat în proprietatea*

*raionului Ungheni și declararea priorității*

*dezvoltării unui centru sportiv regional de*

*caiac-canoe în incinta bunurilor date*

În temeiul art. 3 alin (2), art. 7, art. 8 alin. (3), art. 43 alin (1) lit. p), s), v) din Legea privind administraţia publică locală nr. 436-XVI din 25.12.2006; art. 4 alin (2) lit. h) din Legea privind privind descentralizarea administrativă nr. 435 din 28.12.2006; art. 14 alin. (1) lit.b), alin (3), alin (7)din Legea privind administrarea și deetatizarea proprietății publice nr. 121 din 04.05.2007; Legii cu privire la proprietate publică a unităților administrativ-teritoriale nr. 523 din 16.07.1999;Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015,ținând cont de răspunsul Ministerului Educației și Cercetării al Republicii Moldova nr. 08/5-09/2147 din 03.04.2024 privind susținere inițiativei Președintelui raionului Ungheni de dezvoltare a unui centru sportiv regional în incinta imobilului amplasat în municipiul Ungheni, strada Iași, 48 (*clădirea fostului club al Căilor Ferate Ungheni*), precum și suportul ministerului la dezvoltarea proiectului dat, precum și răspunsul Agenției Proprietății Publice nr. 06-04-2049 din 28.03.2024 cu privire la pașii necesari de urmat pentru transmiterea bunurilor proprietate de stat, examinând argumentarea privind necesitatea primirii bunurilor imobile proprietate de stat și dezvoltării centrului sportiv și nota informativă prezentată,

Consiliul raional Ungheni

**D E C I D E:**

1. Se acceptă primirea cu titlu gratuit din proprietatea statului Republica Moldova (gestiunea Î.S. ”Calea Ferată din Moldova”, Stația Ungheni) în proprietatea raionului Ungheni, bunurile imobile – construcția 512,28 m.p., nr. cadastral 9201108.081.01 și terenul aferent cu suprafața 0,2753 ha, nr. cadastral 9201108.081, amplasat în municipiul Ungheni, strada Iași nr.48.
2. Se ia act de argumentarea privind necesitatea primirii bunurilor imobile proprietate de stat și se declară ca prioritate a raionului Ungheni dezvoltarea centrului sportiv regional de caiac-canoe în incinta imobilului menționat în punctul 1 al prezentei decizii.
3. Se împuternicește președintele raionului Ungheni, dl. Dionisie Ternovschi, să delege prin dispoziție reprezentanții în comisia de transmitere a bunurilor din partea entității care primește.
4. Se intervine în adresa autorităților publice centrale în vederea elaborării și promovării în modul stabilit a proiectului hotărârii de Guvern cu privire la transmiterea bunurilor proprietate de stat în proprietatea raionului Ungheni.
5. Controlul asupra executării prezentei decizii se atribuie dlui Dionisie Ternovschi, președintele raionului Ungheni.
6. Preşedintele şedinţei \_\_\_\_\_\_\_\_\_\_\_\_\_\_\_\_\_\_\_\_\_\_

*Contrasemnează:*

1. Secretara Consiliului raional Rodica LIŢCAN

Şefa Secției juridice şi resurse umane Valentina PASCARU

Șeful Serviciului relații funciare și cadastru Serghei MUTU